آلمانیانین هامبورگ شهرینده 23 ژوئنده ایتن تورک بوکسچو توناخان کسرین اوتوبانا یاخین اورمانلیق آلاندا جسدی تاپیلدی.
آلمان قازئته‌سی مورگن‌پستون خبرینه گؤره، 22 یاشین‌داکی کسرین جسدی، بیر کامیون سوروجوسو طرفین‌دن تاپیلدی. کسرین آتاسی جمیل کسرین اوغلونون جسدینی تشخیص ائتدیگی بیلدیریلدی.
هامبورگدا یاشایان توناخان کسر، 23 ژوئنده عینی شهرده رینگه چیخا‌جاقدی. آنجاق یاریشما لغو ائدیلدی. 23 ژوئن گونو ساعات 00.30 سیرا‌لاریندا، اسکی آوروپا شامپیونو و توناخانین مشقچی‌سی خورن گئوور (37) کیملیگی نامعلوم بیر شخص طرفین‌دن آیاغین‌دان وورولدو.
بو سالدیری‌دان 17 ساعات سونرا، کوللائو جاده‌سین‌دکی ایش یئرین‌دن چیخان توناخان کسر هئچ بیر ایز بوراخما‌دان ایتدی. هامبورگ پلیسی‌نین وئردیگی معلوماتا گؤره کسر، ان سون ساعات 17.30 سیرا‌لاریندا گؤرولدو.
توناخانین جاده‌ده بوراخدیغی اتومبیلینده پلیسین ائتدیگی آراشدیرمادا بیر ایزه راستلانما‌دی. هم مشقچی‌سی خورن گئوورا ائدیلن سلاح‌لی سالدیری هم ده توناخانین ایتمه‌سی حادثه‌سی هفته‌لردیر آیدینلاتیلاممادی.
